মুন্না ভাই এম.বি.বি.এস.
মুন্না ভাই এম.বি.বি.এস. হচ্ছে ২০০৩ সালে মুক্তিপ্রাপ্ত একটি হিন্দি চলচ্চিত্র। রাজকুমার হিরানীর রচনা এবং পরিচালনায় চলচ্চিত্রটিতে নাম ভূমিকায় সঞ্জয় দত্ত অভিনয় করেছিলেন, এছাড়াও ছিলেন গ্রেসী সিং, আরশাদ ওয়ার্সী, বোমান ইরানী এবং জিমি শেরগিল। এছাড়াও সঞ্জয়ের বাস্তব জীবনের বাবা সুনীল দত্ত মুন্না ভাইয়ের বাবা চরিত্রে ছিলেন। ব্যাপক ব্যবসাফল এবং দর্শকপ্রিয় এই চলচ্চিত্রের নাম ভূমিকায় প্রথমে শাহ রুখ খানকে নেবার কথা ভাবা হয়েছিলো কিন্তু শাহ রুখ চলচ্চিত্রটিতে অভিনয়ের প্রস্তাব ফিরিয়ে দিয়েছিলেন। এই চলচ্চিত্রটির তামিল সংস্করণের নাম হচ্ছে ভাসুল রাজা এমবিবিএস (২০০৪) যেখানে তামিল চলচ্চিত্র শিল্পের মহানায়ক কমল হাসন সঞ্জয় দত্তর চরিত্রে অভিনয় করেছিলেন।